ПРАВИЛА ЗА ФИНАНСОВО ПОДПОМАГАНЕ НА СЕМЕЙСТВА И ДВОЙКИ С РЕПРОДУКТИВНИ ПРОБЛЕМИ НА ТЕРИТОРИЯТА НА ОБЩИНА ЦАРЕВО, НУЖДАЕЩИ СЕ ОТ ИНВИТРО ПРОЦЕДУРИ
(Приети с Реш. № 326/Протокол № 17/30.11.2021г. на Общински съвет-Царево; Изм. с Реш. № 552/Протокол № 27/23.12.2022г.; изм. с Реш. № 591/Протокол № 30/28.04.2023г.; Изм. с Реш. № 71/Протокол № 5/08.02.2024 год.)

I. Общи положения
Чл. 1. С настоящите правила се определят условията, реда, медицински критерии и процедурата за финансово подпомагане със  средства предвидени в бюджета на Община Царево на семейства и двойки с репродуктивни проблеми, нуждаещи се от инвитро процедури.
Чл. 2. (1) Програмата се финансира от бюджета на Община Царево и функционира, когато средствата за нея са гласувани с бюджета на Община Царево за съответната календарна година. 
(2) Средствата са предвидени за финансово подпомагане на семейства двойки с репродуктивни проблеми за изследвания, медицински услуги, манипулации, процедури, извършени на територията на Република България, лекарствени продукти закупени на територията на Република България.
Чл. 3. Програмата има за цел да подпомогне финансово семейства и двойки от Община Царево с репродуктивни проблеми, които се нуждаят от инвитро процедури. 
Чл. 4. Програмата се ръководи от принципите на прозрачност, обективност и отчетност на финансирането. 
Чл. 5. Програмата приключва работата си с изчерпване на финансовите средства, гласувани за нея в бюджета на Община Царево през съответната календарна година. 

II. Процедура за финансово подпомагане

Чл. 6. Кметът на Община Царево назначава комисия за разглеждане и одобряване на подадените заявления за финансово подпомагане на процедурите по настоящия правилник, като определя със заповед нейния състав и членове.
Чл. 7. Комисията по този правилник осъществява следните функции в изпълнение на правомощията си:
1. Разглежда и одобрява искания, на семейства и лица, живеещи на семейни начала, жители на територията на Община Царево, за извършване на дейности  по асистирана репродукция при безплодие;
2. Дава   методически    указания    относно    процедурите    по   отпускане    и    разходване    на финансовите средства по програмата за асистирана репродукция на Община Царево.
III. Критерии за отпускане на финансова помощ по Програмата и обхват на финансирането
Чл. 8. Кандидатите - семейства или двойки за финансиране по Програмата следва да отговарят на следните изисквания: 
1. Да имат сключен граждански брак или да са във фактическо съжителство; 
[bookmark: _Hlk124931402]2. (Изм. с Реш. № 552/Протокол № 27/23.12.2022г.) Поне един от родителите да има постоянен и настоящ адрес на територията на Община Царево най-малко 6 месеца преди подаване на заявлението.;
 3. Да бъдат с непрекъснати здравноосигурителни права; 
4. Да нямат данъчни задължения към Община Царево; 
5. Да не са поставени под запрещение; 
6. Да имат доказана необходимост от лечение на безплодието чрез асистирани репродуктивни технологии
7. Жената следва да е на възраст не по-голяма от навършени 50 години към датата на подаване на заявлението.
 Чл. 9. Програмата финансира втори и следващ опит на семейства и двойки с репродуктивни проблеми, нуждаещи се от инвитро, само и единствено при наличие на финансов ресурс и липсата на други кандидати, участващи за първи път, по решение на Комисията за разглеждане и одобряване на подадените заявления за финансово подпомагане на процедурите, взето единодушно. 

IV. Организация на финансирането.
Чл. 10. (1) Кандидатите за финансиране по Програмата (семейство или двойка) подават заявление по образец, съгласно приложение № ….., към което прилагат: 
1. Копие от акт за граждански брак или декларация за фактическо съжителство, съгласно приложение № …..; 
2. Етапна епикриза, в която задължително следва да фигурират индикациите за извършване на асистирана репродукция с донорски яйцеклетки и потвърждение на липсата на противопоказания. Епикризата се издава след задължително изследване и консултиране на жената с кардиолог и мамолог; при нужда може да се прилага или изисква и друга допълнителна медицинска документация, имаща отношение към процедурите по асистирана репродукция, бременността и раждането. 
3. Декларация, удостоверяваща: 
а) информирано съгласие с условията и реда на Програмата;
 б) липсата на кръвно родство по права линия и по съребрена линия до четвърта степен между заявителката и нейния партньор;
 в) че лицата не са поставени под запрещение. 
4. Декларация, съгласно Приложение № …., удостоверяваща доброволното предоставяне на лични данни. 
2) Медицинската документация по чл. 12, ал. 1, следва да е подготвена от лечебно заведение, получило разрешение за дейности по асистирана репродукция съгласно чл. 131, ал. 1 от Закона за здравето. 
Чл. 11. (1) Комисията организира извършването на служебна проверка преди заседанието на съвета на следните обстоятелства за кандидатстващите двойки:
 1. (изм. с Реш. № 591/Протокол № 30/28.04.2023г.) Регистрация по постоянен и настоящ адрес на поне единия от родителите, минимум 6 месеца преди датата на заявлението. 
2. Здравноосигурителен статус на кандидатстващата двойка. 
3. Наличие или липса на данъчни задължения към държавата и общината на кандидатстващата двойка. 
Чл. 12. (1) Назначената със заповед на кмета комисия разглежда всяко едно заявление и се произнася по реда на неговото постъпване с мотивирано решение за одобряване или неодобряване на финансиране по Програмата. 
(2) При непълнота на документите, на кандидатите се предоставя възможност да набавят липсващи документи и в срок до тридесет дни, в който няма да загубят реда си. 
Чл. 13. Паричната сума, определена в решението, на комисията се изплаща на одобрените по Програмата кандидати, по банков път, в срок до 1 месец от взетото решение.

Преходни и Заключителни разпоредби 
§ 1. Правилата влизат в сила от деня на тяхното приемане от Общински съвет Царево
§ 2. Изменения и допълнения в Правилата се приемат от Общински съвет Царево.
